กรุงศรี คอนซูมเมอร์ ฉลอง “UCHOOSE” ครบ 2.5 ล้านดาวน์โหลด
กรุงศรี คอนซูมเมอร์ ฉลองแอปพลิเคชั่น “UCHOOSE” ครบ 2.5 ล้านดาวน์โหลด มอบแพ็จเก็จตั่วเครื่องบิน “กรุงเทพ-เชียงราย” พร้อมที่พักให้ผู้โชคดี
26 ธ.ค. 2561

นายฐากร ปิยะพันธ์ ประธานกรรมการ กรุงศรี คอนซูมเมอร์ ฉลองความสำเร็จในโอกาสที่แอปพลิเคชั่น “UCHOOSE” (ยูชูส) แอปที่มอบบริการหลากหลายเพื่อการจัดการข้อมูลบัญชีบัตรเครดิตสำหรับสมาชิกในเครือกรุงศรี คอนซูมเมอร์ มียอดลงทะเบียนบัตรและดาวน์โหลด ครบ 2.5 ล้านใบ โดยมอบแพ็คเกจตั๋วเครื่องบิน กรุงเทพ-เชียงราย พร้อมที่พักให้ นางสาวลภัสรดา วงษ์ศรีฉัตร ลูกค้าลำดับที่ 2.5 ล้านที่ลงทะเบียนบัตรและดาวน์โหลดแอปยูชูสมาใช้งาน
ทั้งนี้เตรียมต่อยอดพัฒนายูชูสจาก ‘ไลฟ์สไตล์ แอปพลิเคชั่น’ ให้เป็น ‘ซุปเปอร์ แอปพลิเคชั่น’ ที่ช่วยตอบสนองความต้องการใช้งานบัตรเครดิตของลูกค้าผ่านแอปยูชูสได้อย่างครอบคลุมมากขึ้นกับแผนเพิ่มบริการที่หลากหลายภายในปี 2562 เช่น การแลกคะแนนสะสม, สมัครบัตรเครดิตหรือบัตรสินเชื่อ, ซื้อผลิตภัณฑ์ประกันหรือต่ออายุประกันต่างๆ, ร่วมมือกับพันธมิตรเพื่อให้บริการด้านอี-มาร์เก็ตเพลส เป็นต้น ผู้ที่สนใจสามารถดาวน์โหลดแอปเพื่อใช้งานในแอพ สโตร์ และเพลย์ สโตร์ เพียงค้นหาด้วยคำค้น ‘UCHOOSE’